title: 2008/75/EK: A Tanács határozata ( 2008. január 21. ) a Nemzetközi Kávétanácsban a kávéról szóló 2007. évi nemzetközi megállapodás letéteményesének kijelölésével kapcsolatban a Közösség által képviselendő álláspontról

text:
               25.1.2008

               HU

               Az Európai Unió Hivatalos Lapja

               L 22/20

      A TANÁCS HATÁROZATA

   (2008. január 21.)
   a Nemzetközi Kávétanácsban a kávéról szóló 2007. évi nemzetközi megállapodás letéteményesének kijelölésével kapcsolatban a Közösség által képviselendő álláspontról
   (2008/75/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikke (1)–(4) bekezdésére, összefüggésben a 300. cikke (2) bekezdésének második albekezdésével,
   tekintettel a Bizottság javaslatára,
   mivel:

               (1)

               A Nemzetközi Kávétanács 98. ülésén, a 2007. szeptember 28-i 431. számú határozatával elfogadta a kávéról szóló új, 2007. évi nemzetközi megállapodás szövegét.

               (2)

               A 2007. szeptember 28-i 432. számú határozat egy évvel – 2007. október 1-jétől2008. szeptember 30-ig – meghosszabbította a kávéról szóló 2001. évi nemzetközi megállapodást.

               (3)

               A kávéról szóló 2007. évi nemzetközi megállapodás 2. cikkének (10) bekezdése értelmében a megállapodás jövőbeli letéteményesét a Kávétanács határozatával kell kijelölni a jelenleg hatályos, kávéról szóló 2001. évi nemzetközi megállapodás keretében. E határozatot 2008. január 31-ig konszenzussal kell meghozni.

               (4)

               A letéteményes kijelölése az Európai Közösség érdekében áll.

               (5)

               Meg kell határozni az Európai Közösségnek a Nemzetközi Kávétanácsban e tárgyban képviselt álláspontját,

         A KÖVETKEZŐKÉPPEN HATÁROZOTT:
   Egyetlen cikk
   Az Európai Közösségnek a Nemzetközi Kávétanácsban képviselendő álláspontja szerint a kávéról szóló 2007. évi nemzetközi megállapodás letéteményesének kiválasztásakor a Nemzetközi Kávészervezet kijelölését kell szavazatával támogatnia.

      Kelt Brüsszelben, 2008. január 21-én.

            a Tanács részéről

            az elnök

         I. JARC


title: 2007/45/EK: Az Európai Központi Bank határozata ( 2006. december 15. ) az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához és a kapcsolódó pénzügyi kérdésekhez szükséges intézkedések megállapításáról (EKB/2006/24)

text:
               31.1.2007

               HU

               Az Európai Unió Hivatalos Lapja

               L 24/9

      AZ EURÓPAI KÖZPONTI BANK HATÁROZATA

   (2006. december 15.)
   az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához és a kapcsolódó pénzügyi kérdésekhez szükséges intézkedések megállapításáról
   (EKB/2006/24)
   (2007/45/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 30. cikkére,
   mivel:

               (1)

               Tekintettel arra, hogy Bulgária és Románia 2007. január 1-jén csatlakozik az Európai Unióhoz, illetve arra, hogy ezen országok nemzeti központi bankjai („NKB-k”) 2007. január 1-jén a Központi Bankok Európai Rendszerének („KBER”) részeivé válnak, a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2006. december 15-i EKB/2006/21 határozat (1) meghatározza 2007. január 1-jétől az Európai Központi Bank (EKB) felemelt tőkéjének tőkejegyzési kulcsában a 2007. január 1-jén a KBER-hez tartozó egyes NKB-khoz rendelt súlyokat (a továbbiakban: tőkejegyzési kulcs, illetve tőkejegyzésikulcs-súlyok).

               (2)

               Ennek eredményeképpen szükségessé válik azon követelések kiigazítása, amelyeket az EKB az Alapokmány 30.3. cikke szerint jóváírt az eurót bevezető tagállamok NKB-jai (a továbbiakban: részt vevő NKB-k) számára, és amelyek megegyeznek a részt vevő NKB-k által az EKB számára átadott, devizatartalékokat megtestesítő eszközökkel (a továbbiakban: követelések). Azon részt vevő NKB-k, amelyeknek a követelései 2007. január 1-jén a tőkejegyzési kulcs kibővítése következtében nőnek, kompenzációs átutalást kötelesek végrehajtani az EKB számára, míg az EKB köteles kompenzációs átutalást végrehajtani azon részt vevő NKB-k számára, amelyeknek a követelései e kibővítés következtében csökkennek.

               (3)

               2007. január 1-jétől az EKB-nak átadható devizatartalékot megtestesítő eszközök összegére vonatkozó korlát 57 606 524 025,77 euro.

               (4)

               A méltányos eljárás, az egyenlő bánásmód és a jogos elvárások védelmének az Alapokmány alapját képező általános elveivel összhangban azon részt vevő NKB-k, amelyek relatív részesedése az EKB felhalmozott tőkéjében a fent említett kiigazítások következtében nő, szintén kötelesek kompenzációs átutalást végrehajtani azon részt vevő NKB-k számára, amelyek relatív részesedése csökken.

               (5)

               Az egyes részt vevő NKB-k 2006. december 31-ével bezárólag, illetve 2007. január 1-jétől alkalmazandó tőkejegyzésikulcs-súlyait az EKB teljes, valamennyi részt vevő NKB által jegyzett tőkéje százalékarányában kell meghatározni annak kiszámítása céljából, hogy milyen mértékben módosult az egyes részt vevő NKB-k részesedése az EKB felhalmozott tőkéjében.

               (6)

               Ennek megfelelően egy olyan új EKB-határozat elfogadása szükséges, amely hatályon kívül helyezi az Európai Központi Bank tartalékaihoz való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról szóló, 2003. december 18-i EKB/2003/21 határozatot (2), illetve az Európai Központi Bank felhalmozott tőkéjéhez való hozzájáruláshoz, a nemzeti központi bankoknak az átadott, devizatartalékokat megtestesítő eszközökkel megegyező követelései módosításához és a kapcsolódó pénzügyi kérdésekhez szükséges intézkedések megállapításáról szóló, 2004. április 22-i EKB/2004/8 határozatot (3).

               (7)

               Az EK-Szerződés 122. cikkének (2) bekezdésének megfelelően a közös valuta 2007. január 1-jén Szlovénia által történő bevezetéséről szóló, 2006. július 11-i 2006/495/EK tanácsi határozat (4) 1. cikke szerint a 2003. évi csatlakozási okmány (5) 4. cikkében említett, Szlovéniára vonatkozó eltérés 2007. január 1-jei hatállyal megszűnik,

         A KÖVETKEZŐKÉPPEN HATÁROZOTT:
   1. cikk
   Fogalommeghatározások
   Ennek a határozatnak az alkalmazásában:

               a)

               a „felhalmozott tőke” az EKB tartalékainak, az átértékelési számláknak és a tartalékok közé tartozó céltartalékoknak az EKB által 2006. december 31-én kiszámított összege. Az EKB tartalékai és tartalék jellegű céltartalékai magukban foglalják – a „felhalmozott tőke” általánosságának korlátozása nélkül – az általános tartalékot, illetve az átváltási árfolyamkockázatokra, a kamatkockázatokra és az aranyárfolyam-kockázatokra képzett céltartalékot;

               b)

               az „átutalási időpont” az EKB 2006. pénzügyi évre vonatkozó éves kimutatásainak a Kormányzótanács általi jóváhagyását követő második munkanap;

               c)

               az „EKB-nak az euro-bankjegyekből származó jövedelme” ugyanazzal a jelentéssel bír, mint az Európai Központi Bank forgalomban lévő euro-bankjegyekből származó jövedelmének a részt vevő tagállamok nemzeti központi bankjai közötti elosztásáról szóló, 2005. november 17-i EKB/2005/11 határozat (6) 1. cikkének d) pontjában meghatározott „az EKB forgalomban lévő euro-bankjegyekből származó jövedelme” kifejezés.

         2. cikk
   Az EKB tartalékaihoz és céltartalékaihoz való hozzájárulás
   (1)   Amennyiben valamely részt vevő NKB részesedése a felhalmozott tőkében nő a tőkejegyzésikulcs-súlyának 2007. január 1-jétől való emelkedése miatt, az ilyen részt vevő NKB az átutalási időpontban átutalja az EKB számára a (3) bekezdés szerint meghatározott összeget.
   (2)   Amennyiben csökken valamely részt vevő NKB részesedése a felhalmozott tőkében a tőkejegyzésikulcs-súlyának 2007. január 1-jétől való csökkenése miatt, az EKB az átutalási időpontban átutalja az ilyen részt vevő NKB számára a (3) bekezdés szerint meghatározott összeget.
   (3)   Az EKB 2006. pénzügyi évre vonatkozó éves kimutatásainak Kormányzótanács általi jóváhagyása napján vagy azt megelőzően az EKB kiszámítja az (1) bekezdés alkalmazása esetén a részt vevő NKB által az EKB számára átutalandó összeget, illetve a (2) bekezdés alkalmazása esetén az EKB által a részt vevő NKB számára átutalandó összeget, valamint erről értesíti a szóban forgó NKB-t. A kerekített, átutalandó összeg kiszámításánál a felhalmozott tőkét meg kell szorozni az egyes részt vevő NKB-k 2006. december 31-én, illetve 2007. január 1-jétől alkalmazandó tőkejegyzésikulcs-súlya közötti abszolút különbséggel, és e szorzat összegét el kell osztani 100-zal.
   (4)   A (3) bekezdésben meghatározott összegek 2007. január 1-jén euróban esedékesek, mindazonáltal azok átutalására az átutalási időpontban kerül sor.
   (5)   Az átutalási időpontban az (1) vagy a (2) bekezdés alapján átutalásra köteles részt vevő NKB vagy az EKB ugyancsak átutalja – elkülönített összegként – a részt vevő NKB vagy az EKB által átutalandó összegek után a 2007. január 1-jétől az átutalási időpontig fizetendő kamat összegét. E kamatösszeg küldői és címzettjei megegyeznek azon összegek küldőivel és címzettjeivel, amelyek után a kamatot fizetni kell.
   (6)   Amennyiben a felhalmozott tőke értéke negatív, a (3) bekezdés és az (5) bekezdés alapján átutalandó összegeket a (3) bekezdésben és az (5) bekezdésben meghatározottakhoz képest ellentétes irányban kell elszámolni.
   3. cikk
   Az átadott, devizatartalékokat megtestesítő eszközökkel megegyező követelések módosítása
   (1)   Figyelemmel arra, hogy a Banka Slovenije tekintetében az átadott, devizatartalékokat megtestesítő eszközökkel megegyező követelések módosítását az Európai Központi tőkéjének a Banka Slovenije általi befizetéséről, a Banka Slovenije devizatartalékokat megtestesítő eszközeinek az Európai Központi Bank számára történő átadásáról és a Banka Slovenijenek az Európai Központi Bank tartalékaihoz és céltartalékaihoz való hozzájárulásáról szóló, 2006. december 30-i EKB/2006/30 határozat (7) fogja szabályozni, ez a cikk az egyéb részt vevő NKB-k által átadott, devizatartalékokat megtestesítő eszközökkel megegyező követelések módosítását szabályozza.
   (2)   A részt vevő NKB-k követelései 2007. január 1-jei hatállyal módosításra kerülnek azok módosított tőkejegyzésikulcs-súlyával összhangban. A részt vevő NKB-k 2007. január 1-jétől hatályos követeléseinek értékét az e határozat mellékletében található táblázat harmadik oszlopa mutatja.
   (3)   Ebből a célból, e rendelkezés alapján és minden egyéb megkövetelhető alakiság és cselekmény nélkül minden egyes részt vevő NKB-t úgy kell tekinteni, hogy 2007. január 1-jén átadta vagy megkapta az e határozat mellékletében található táblázat negyedik oszlopában a neve mellett (euróban) feltüntetett követelés abszolút értékét; a táblázatban a „-” jel jelzi a részt vevő NKB által az EKB-nak átadandó követelést, míg „+” jel az EKB által a részt vevő NKB-nak átadandó követelést.
   (4)   A részt vevő NKB-k a transzeurópai automatizált valós idejű bruttó elszámolási rendszer („TARGET”) 2007. január 1-jét követő első munkanapján átutalják vagy megkapják az e határozat mellékletében található táblázat negyedik oszlopában a nevük mellett (euróban) feltüntetett összeg abszolút értékét; a táblázatban a „+” jel jelzi a részt vevő NKB által az EKB-nak átutalandó összeget, míg a „-” jel az EKB által a részt vevő NKB-nak átutalandó összeget.
   (5)   A TARGET 2007. január 1-jét követő első munkanapján az EKB és azon részt vevő NKB-k, amelyek az (4) bekezdés alapján összegek átutalására kötelesek, elkülönítve átutalják az EKB és az ilyen részt vevő NKB-k által fizetendő összegeknek a 2007. január 1. és az átutalás napja közötti időszakra fizetendő kamatát is. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   4. cikk
   Általános rendelkezések
   (1)   A 2. cikk (5) bekezdése és a 3. cikk (5) bekezdése szerinti kamatokat napi szinten számítják a 360 napos számítási módszer alapján a KBER által a legutolsó fő refinanszírozási műveletében alkalmazott határkamatlábbal azonos kamatlábon.
   (2)   A 2. cikk (1), (2) és (5) bekezdése, illetve a 3. cikk (4) és (5) bekezdése szerinti átutalások a TARGET-en keresztül, elkülönítve történnek.
   (3)   Az EKB és a (2) bekezdésben említett, átutalásra köteles részt vevő NKB-k megfelelő időben kiadják az ilyen átutalások időben történő szabályszerű végrehajtásához szükséges utasításokat.
   5. cikk
   Záró rendelkezések
   (1)   Ez a határozat 2007. január 1-jén lép hatályba.
   (2)   Az EKB/2003/21 és az EKB/2004/8 határozat 2007. január 1-jétől hatályát veszíti.
   (3)   Az EKB/2003/21 és az EKB/2004/8 határozatokra való hivatkozásokat az erre a határozatra való hivatkozásként kell értelmezni.

      Kelt Frankfurt am Mainban, 2006. december 15-én.

            az EKB elnöke

         Jean-Claude TRICHET

      (1)  Lásd e Hivatalos Lap 1. oldalát.

      (2)  HL L 9., 2004.1.15., 36. o.

      (3)  HL L 205., 2004.6.9., 13. o.

      (4)  HL L 195., 2006.7.15., 25. o.

      (5)  HL L 236., 2003.9.23., 33. o.

      (6)  HL L 311., 2005.11.26., 41. o.

      (7)  Lásd e Hivatalos Lap 17. oldalát.

      MELLÉKLET
      AZ EKB SZÁMÁRA ÁTADOTT, DEVIZATARTALÉKOKAT MEGTESTESÍTŐ ESZKÖZÖKKEL MEGEGYEZŐ KÖVETELÉSEK

                  Részt vevő NKB

                  Az EKB számára átadott, devizatartalékokat megtestesítő eszközökkel megegyező követelés 2006. december 31-én
                  (EUR)

                  Az EKB számára átadott, devizatartalékokat megtestesítő eszközökkel megegyező követelés 2007. január 1-jétől
                  (EUR)

                  Átutalás összege
                  (EUR)

                  Nationale Bank van België/ Banque Nationale de Belgique

                  1 419 101 951,42

                  1 423 341 995,63

                  +4 240 044,21

                  Deutsche Bundesbank

                  11 761 707 507,63

                  11 821 492 401,85

                  +59 784 894,22

                  Görög Nemzeti Bank

                  1 055 840 342,96

                  1 046 595 328,50

                  -9 245 014,46

                  Banco de España

                  4 326 975 513,23

                  4 349 177 350,90

                  +22 201 837,67

                  Banque de France

                  8 275 330 930,88

                  8 288 138 644,21

                  +12 807 713,33

                  Central Bank and Financial Services Authority of Ireland

                  513 006 857,90

                  511 833 965,97

                  -1 172 891,93

                  Banca d’Italia

                  7 262 783 714,66

                  7 217 924 640,86

                  -44 859 073,80

                  Banque centrale du Luxembourg

                  87 254 013,80

                  90 730 275,34

                  +3 476 261,54

                  De Nederlandsche Bank

                  2 223 363 597,71

                  2 243 025 225,99

                  +19 661 628,28

                  Oesterreichische Nationalbank

                  1 157 451 203,42

                  1 161 289 917,84

                  +3 838 714,42

                  Banco de Portugal

                  982 331 062,21

                  987 203 002,23

                  +4 871 940,02

                  Banka Slovenije

                  0

                  183 995 237,74 (1)

                  + 183 995 237,74

                  Suomen Pankki

                  717 118 925,89

                  717 086 011,07

                  -32 914,82

                  Összesen (2):

                  39 782 265 621,70

                  40 041 833 998,13

                  + 259 568 376,43

         (1)  Átutalandó az EKB/2006/30 határozatban meghatározott hatállyal.

         (2)  A kerekítés miatt előfordulhat, hogy a végösszeg nem egyezik meg pontosan a megadott számok összegével.


title: A Tanács (EU) 2017/1243 határozata (2017. május 29.) a Nemzetközi Tengerészeti Szervezetben (IMO) a Tengerészeti Biztonsági Bizottság 98. ülésén és a Tengerikörnyezet-védelmi Bizottság 71. ülésén a SOLAS-egyezmény II-1/23. szabálya, a SOLAS-egyezmény II-2/9.4.1.3. szabálya, a nagysebességű vízi járművekre vonatkozó 1994. és 2000. évi nemzetközi szabályzat, az életmentő felszerelések nemzetközi szabályzata és a MARPOL-egyezmény VI. mellékletének V. függeléke módosításainak elfogadásával kapcsolatban az Európai Unió által képviselendő álláspontról

text:
               11.7.2017

               HU

               Az Európai Unió Hivatalos Lapja

               L 178/9

         A TANÁCS (EU) 2017/1243 HATÁROZATA
   (2017. május 29.)
   a Nemzetközi Tengerészeti Szervezetben (IMO) a Tengerészeti Biztonsági Bizottság 98. ülésén és a Tengerikörnyezet-védelmi Bizottság 71. ülésén a SOLAS-egyezmény II-1/23. szabálya, a SOLAS-egyezmény II-2/9.4.1.3. szabálya, a nagysebességű vízi járművekre vonatkozó 1994. és 2000. évi nemzetközi szabályzat, az életmentő felszerelések nemzetközi szabályzata és a MARPOL-egyezmény VI. mellékletének V. függeléke módosításainak elfogadásával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A tengeri közlekedési ágazatra irányuló uniós intézkedéseknek a tengerészeti biztonság javítását és a tengeri környezet védelmét kell szolgálniuk.

               (2)

               A Nemzetközi Tengerészeti Szervezet (IMO) Tengerészeti Biztonsági Bizottsága (MSC) a 97. ülésén módosításokat hagyott jóvá az „Életbiztonság a tengeren” tárgyú nemzetközi egyezmény (SOLAS) II-1/23. szabálya és II-2/9.4.1.3. szabálya, a nagysebességű vízi járművekre vonatkozó 1994. és 2000. évi nemzetközi szabályzat (HSC-szabályzatok), az életmentő felszerelések nemzetközi szabályzata (LSA-szabályzat) és az MSC.81(70) sz. határozat melléklete tekintetében. Ezek a módosítások várhatóan az MSC 2017 júniusában tartandó 98. ülésén kerülnek elfogadásra.

               (3)

               Az IMO Tengerikörnyezet-védelmi Bizottsága (MEPC) a 70. ülésén megállapodott a hajókról történő szennyezés megelőzéséről szóló nemzetközi egyezmény VI. melléklete (a továbbiakban: a MARPOL-egyezmény VI. melléklete) V. függelékének a tartálytér szállítójegyén feltüntetendő információ tekintetében történő módosításairól. Ezek a módosítások várhatóan az MEPC 2017 júliusában tartandó 71. ülésén kerülnek elfogadásra.

               (4)

               Az IMO Tengerészeti Biztonsági Bizottságának 95. és 96. ülésén a SOLAS-egyezmény térbeosztásra és sérült stabilitásra vonatkozó rendelkezésekkel kapcsolatos II-1. szabályának több módosítástervezetét is jóváhagyták. Az Unió által az említett módosításokkal kapcsolatban képviselendő álláspontot az (EU) 2016/2077 tanácsi határozat (1) határozta meg.

               (5)

               Az IMO Tengerészeti Biztonsági Bizottságának 97. ülésén megegyezés született arról, hogy a SOLAS-egyezmény térbeosztásra és sérült stabilitásra vonatkozó rendelkezésekkel kapcsolatos II-1. szabályához fűzött módosítástervezetek többségének elfogadását felfüggesztik a 98. üléséig; ami pedig az R előírt térbeosztási tényező képletével kapcsolatos II-1/6. szabály módosításait illeti, a bizottság megállapodott abban, hogy a II-1/6. szabály további módosításai nem csökkenthetik a biztonság jelenlegi szintjét.

               (6)

               Az Unió által az (EU) 2016/2077 határozat 2. cikke (1) bekezdésének a) pontjában és 2. cikkének (2) bekezdésében foglaltak szerint képviselendő álláspont ezért továbbra is alkalmazandó.

               (7)

               Az IMO Tengerészeti Biztonsági Bizottsága a 97. ülésén jóváhagyta a II-1/22., II-1/23. és II-1/24. szabály szövegének összehangolását, aminek révén kiküszöbölhető, hogy a hasonló követelményekre vonatkozóan eltérő megfogalmazások szerepeljenek, valamint megállapodott a meglévő kereszthivatkozások naprakésszé tételéről, a korábban jóváhagyott módosítások tartalmának megváltoztatása nélkül. A II-1/23. szabály a ro-ro személyhajókra vonatkozó különleges követelményekre vonatkozik, és nem tartozik az Unió által az (EU) 2016/2077 határozatban foglaltak szerint képviselendő álláspont hatálya alá. A 2009/45/EK európai parlamenti és tanácsi irányelv (2) a belföldi útvonalakon közlekedő személyhajókra és nagysebességű utasszállító vízi járművekre vonatkozik. Az említett irányelv 6. cikke (2) bekezdése a) pontjának i. alpontja értelmében az A. osztályba tartozó új személyhajóknak teljes mértékben meg kell felelniük az 1974. évi, módosított SOLAS-egyezmény követelményeinek.

               (8)

               A SOLAS-egyezmény II-2/9.4.1.3. szabályára vonatkozó módosítások célja, hogy egyértelművé tegyék a legfeljebb 36 utast szállító személyhajókon és a 60-nál több (de legfeljebb 240) személyt szállító különleges célú hajókon az ablakok tűzállóságára vonatkozó követelményeket. A legfeljebb 36 utast szállító hajók esetében ugyanazt a biztonsági szintet kell biztosítani, mint a több mint 36 utast szállító hajók esetében. A 2009/45/EK irányelv a belföldi útvonalakon közlekedő személyhajókra és nagysebességű utasszállító vízi járművekre vonatkozik. Az említett irányelv 6. cikke (2) bekezdése a) pontjának i. alpontja értelmében az A. osztályba tartozó új személyhajóknak teljes mértékben meg kell felelniük az 1974. évi, módosított SOLAS-egyezmény követelményeinek. Az említett irányelv I. melléklete II-2. fejezete B. részének 10.4. pontja előírja, hogy a legfeljebb 36 utast szállító személyhajók esetében különös figyelmet kell fordítani a nyitott vagy zárt mentőcsónak- és mentőtutaj-beszállóterületekre nyíló ablakok és az e területek alatt elhelyezett ablakok tűzállóságára, amelyek roncsolódása tűz esetén megakadályozná a mentőcsónakok vagy mentőtutajok vízre bocsátását, illetve az azokba történő beszállást.

               (9)

               A HSC-szabályzatok módosításai pontosítják az említett szabályzatok 8.10.1.4–8.10.1.6. pontjainak alkalmazását a 20 m-nél, illetve 30 m-nél rövidebb nagysebességű vízi járműveknek a mentőcsónak fedélzeten tartására vonatkozó kötelezettség alóli mentessége tekintetében. A 30 m-nél (2000. évi HSC-szabályzat értelmében) és 20 m-nél (a 1994. évi HSC-szabályzat értelmében) rövidebb nagysebességű vízi járművek mentesülhetnek a mentőcsónak fedélzeten tartására vonatkozó kötelezettség alól, feltéve, hogy teljesülnek a HSC-szabályzatok 8.10.1.6. pontjának követelményei – többek között az annak lehetővé tételére vonatkozó új pont szerinti követelmény is, hogy egy magatehetetlen személyt vízszintes vagy közel-vízszintes helyzetben kimentsenek a vízből. A 2009/45/EK irányelv a belföldi útvonalakon közlekedő személyhajókra és nagysebességű utasszállító vízi járművekre vonatkozik. Az említett irányelv 6. cikke (2) bekezdése a) pontjának i. alpontja értelmében az A. osztályba tartozó új személyhajóknak teljes mértékben meg kell felelniük az 1974. évi, módosított SOLAS-egyezmény követelményeinek.

               (10)

               Az LSA-stabályzat nemzetközi követelményeket határoz meg az 1974. évi, módosított SOLAS-egyezmény III. fejezetének hatálya alá tartozó életmentő felszerelésekre vonatkozóan. Az LSA-szabályzat 6.1.1.5. és 6.1.1.6. pontjának, valamint az MSC.81(70). sz. határozat melléklete 1. része 8.1.1. pontjának módosításai összhangot biztosítanak a statikai vizsgálatokkal, illetve az azok keretében végzett próbaterhelésekkel, amelyeket a vízrebocsátó berendezéseknek – szerkezeti elemeikkel és csörlőikkel együtt – bírniuk kell. Az említett módosítások kisebb korrekcióknak tekintendők. A vízrebocsátó berendezések és a csörlők jegyzékét az (EU) 2017/306 bizottsági végrehajtási rendelet (3) tartalmazza, amely a vízrebocsátó berendezések esetében MED/1.21, 1.23, 1.24 és 1.25 sorszám alatt, a csörlők esetében pedig MED/1.41a, 1.41b, 1.41c, 1.41d és 1.41e sorszám alatt hivatkozik az LSA-szabályzatra és az MSC.81(70). sz. határozatra. Ezek a felszerelések ezért a 2014/90/EU európai parlamenti és tanácsi irányelv (4) hatálya alá tartoznak.

               (11)

               A MARPOL-egyezmény VI. melléklete V. függelékének módosításai pontosítják, hogy azon hajók esetében, amelyek kénkibocsátás-ellenőrzési területeken egyenértékű módozatok (füstgáztisztító rendszerek) révén teljesítik a MARPOL-egyezmény VI. mellékletének a tüzelőanyag kéntartalmára vonatkozó követelményeit, a szállító a vásárlói értesítést követően nyilatkozhasson a tartálytér szállítójegyén arról, hogy a tüzelőanyag olyan hajó által kerül felhasználásra, amely a kéntartalomra vonatkozó követelményeket egyenértékű módozatok révén teljesíti. Tekintettel a füstgáztisztító rendszerekkel felszerelt hajók egyre növekvő számára, a MARPOL-egyezmény VI. melléklete V. függelékének módosításai a célból szükségesek, hogy a tartálytér szállítójegyének egységes szövegét összhangba hozzák azzal a ténnyel, hogy a hajók a kéntartalomra vonatkozó 0,10 %-os követelményeknek a kénkibocsátás-ellenőrzési területeken történő 2015. január 1-jei hatálybalépését követően is alkalmazhatnak magasabb kéntartalmú tüzelőanyagot. A MARPOL-egyezmény VI. mellékletének az SOx-kibocsátás korlátozására vonatkozó követelményeit az (EU) 2016/802 európai parlamenti és tanácsi irányelv (5) hajtja végre az uniós jogban. Az említett irányelv 6. cikke (9) bekezdésének b) és c) pontja, valamint 13. cikke (2) bekezdésének a) pontja a tartálytér szállítójegyére az említett irányelvnek való megfelelést biztosító egyik legfontosabb eszközként hivatkozik. Az egyenértékű megfelelőségi módozatok az említett irányelv 2. cikkének o) pontjában meghatározott alternatív kibocsátáscsökkentési módszereknek minősülnek, és alkalmazhatók, feltéve, hogy az adott kibocsátáscsökkentési módszert alkalmazó hajók legalább olyan mértékben folyamatosan csökkentik kén-dioxid-kibocsátásukat, amekkora az említett irányelv követelményeinek megfelelő, tengeri hajózásban használatos tüzelőanyagok alkalmazásával elért csökkenés lenne.

               (12)

               Az Unió nem tagja az IMO-nak, valamint a vonatkozó egyezményeknek és szabályzatoknak sem szerződő fele. A Tanácsnak ezért fel kell hatalmaznia a tagállamokat arra, hogy képviseljék az Unió álláspontját, és az említett módosításokat magukra nézve ismerjék el kötelezőnek, amennyiben az említett módosítások az Unió kizárólagos hatáskörébe tartoznak,

         ELFOGADTA EZT A HATÁROZATOT:
   1. cikk
   Az IMO Tengerészeti Biztonsági Bizottságának 98. ülésén az Unió által képviselendő álláspont az, hogy hozzá kell járulni a következő módosítások elfogadásához:

               a)

               a SOLAS-egyezmény II-1/23. szabályának módosításai az MSC 97/WP.5 sz. IMO-dokumentum 1. mellékletében meghatározottak szerint, figyelemmel az MSC 97/3/5 és MSC 97/3/4 sz. IMO-dokumentumban javasolt módosításokra is;

               b)

               a SOLAS-egyezmény II-2/9.4.1.3. szabályának módosításai az MSC 97/22/Add.1 sz. IMO-dokumentum 13. mellékletében meghatározottak szerint;

               c)

               a HSC-szabályzatok módosításai az MSC 97/22/Add.1 sz. IMO-dokumentum 15. és 16. mellékletében meghatározottak szerint;

               d)

               az LSA-szabályzat és az MSC.81(70). sz. határozat mellékletének módosításai az MSC 97/22/Add.1 sz. IMO-dokumentum 17. mellékletében és az MSC 98/3/1 sz. IMO-dokumentum 1. mellékletében meghatározottak szerint.

         2. cikk
   Az IMO Tengerikörnyezet-védelmi Bizottságának 71. ülésén az Unió által képviselendő álláspont az, hogy hozzá kell járulni a MARPOL-egyezmény VI. melléklete V. függelékének az MEPC 70/18/Add.1 sz. IMO-dokumentum 7. mellékletében meghatározottak szerinti módosításának elfogadásához.
   3. cikk
   (1)   Az Unió által képviselendő, az 1. és a 2. cikkben foglalt álláspontokat az IMO-tagsággal rendelkező tagállamok az Unió érdekében együttesen eljárva képviselik.
   (2)   Az 1. és a 2. cikkben említett álláspontokat érintő kisebb változtatások a Tanács további határozata nélkül is elfogadhatók.
   4. cikk
   A Tanács felhatalmazza a tagállamokat, hogy az 1. és a 2. cikkben említett módosításokat – az Unió érdekét szem előtt tartva – magukra nézve kötelezőnek ismerjék el, amennyiben az említett módosítások az Unió kirázólagos hatáskörébe tartoznak.
   5. cikk
   Ennek a határozatnak a tagállamok a címzettjei.

      Kelt Brüsszelben, 2017. május 29-én.

            a Tanács részéről

            az elnök

         C. CARDONA

      (1)  A Tanács (EU) 2016/2077 határozata (2016. október 17.) a MARPOL-egyezmény VI. melléklete, a SOLAS-egyezmény II-1. szabálya, a SOLAS-egyezmény III/1.4., III/30. és III/37. szabálya, a SOLAS-egyezmény II-2/1. szabálya és II-2/10. szabálya, a SOLAS-egyezmény II-1/3-12. szabálya, az STCW-egyezmény és -szabályzat, a Tűzbiztonsági rendszerek szabályzata és a 2011-es kiterjesztett ellenőrző program előírásai módosításainak a Nemzetközi Tengerészeti Szervezetben (IMO) a Tengerikörnyezet-védelmi Bizottság 70. ülésén és a Tengerészeti Biztonsági Bizottság 97. ülésén történő elfogadásával kapcsolatban az Európai Unió által képviselendő álláspontról (HL L 320., 2016.11.26., 36. o.).

      (2)  Az Európai Parlament és a Tanács 2009/45/EK irányelve (2009. május 6.) a személyhajókra vonatkozó biztonsági szabályokról és követelményekről (HL L 163., 2009.6.25., 1. o.).

      (3)  A Bizottság (EU) 2017/306 végrehajtási rendelete (2017. február 6.) a tengerészeti felszerelésekre vonatkozó tervezési, gyártási és teljesítménykövetelmények, valamint vizsgálati előírások meghatározásáról (HL L 48., 2017.2.24., 1. o.).

      (4)  Az Európai Parlament és a Tanács 2014/90/EU irányelve (2014. július 23.) a tengerészeti felszerelésekről és a 96/98/EK tanácsi irányelv hatályon kívül helyezéséről (HL L 257., 2014.8.28., 146. o.).

      (5)  Az Európai Parlament és a Tanács (EU) 2016/802 irányelve (2016. május 11.) az egyes folyékony tüzelőanyagok kéntartalmának csökkentéséről (HL L 132., 2016.5.21., 58. o.).


title: A Tanács (EU) 2016/551 határozata (2016. március 23.) az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében a visszafogadási vegyes bizottságban képviselendő uniós álláspont meghatározásáról

text:
               9.4.2016

               HU

               Az Európai Unió Hivatalos Lapja

               L 95/9

         A TANÁCS (EU) 2016/551 HATÁROZATA
   (2016. március 23.)
   az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében a visszafogadási vegyes bizottságban képviselendő uniós álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben a 218. cikk (9) bekezdésével,
   tekintettel az Európai Bizottság javaslatára,
   mivel:

               (1)

               Az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodást (a továbbiakban: a megállapodás) a 2014/252/EU tanácsi határozattal (1) megkötötték, és a megállapodás 2014. október 1-jén hatályba lépett. A megállapodás 24. cikkének (3) bekezdése szerint a megállapodás 4. és 6. cikkében foglalt, a harmadik országbeli állampolgárok és a hontalan személyek visszafogadására vonatkozó rendelkezéseket 2017. október 1-jétől kell alkalmazni.

               (2)

               Az Unió és Törökország a 2015. november 29-i csúcstalálkozón politikai egyezségre jutottak arról, hogy a megállapodást 2016. június 1-jétől teljes körűen alkalmazzák.

               (3)

               A megállapodás 19. cikke (1) bekezdésének b) pontja értelmében a megállapodás egységes alkalmazásához szükséges végrehajtási rendelkezésekről a visszafogadási vegyes bizottság határoz. Helyénvaló ezért tehát egy visszafogadási vegyes bizottsági határozatban meghatározni a megállapodás 4. és 6. cikkében foglalt kötelezettségek végrehajtásához szükséges rendelkezéseket annak érdekében, hogy azok már 2016. június 1-jétől alkalmazandóvá váljanak.

               (4)

               Az Egyesült Királyságot kötelezi a megállapodás, ezért az Egyesült Királyság részt vesz e határozat elfogadásában.

               (5)

               Írországra nézve kötelező erővel nem bír és nem alkalmazandó a megállapodás, ezért Írország nem vesz részt e határozat elfogadásában.

               (6)

               Dániára nézve kötelező erővel nem bír és nem alkalmazandó a megállapodás, ezért Dánia nem vesz részt e határozat elfogadásában.

               (7)

               A fentieket figyelembe véve a megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében a visszafogadási vegyes bizottságban képviselendő uniós álláspontot meg kell határozni,

         ELFOGADTA EZT A HATÁROZATOT:
   1. cikk
   Az Unió és a Török Köztársaság között a jogellenesen tartózkodó személyek visszafogadásáról szóló megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében az EU–Törökország visszafogadási vegyes bizottságban képviselendő európai uniós álláspont a visszafogadási vegyes bizottság e határozathoz csatolt határozattervezetén alapul.
   Ennek a határozattervezetnek kisebb módosításai a Tanács további határozata nélkül elfogadhatók.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. március 23-án.

            a Tanács részéről

            az elnök

         A.G. KOENDERS

      (1)  A Tanács 2014/252/EU határozata (2014. április 14.) az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás megkötéséről (HL L 134., 2014.5.7., 1. o.).

      TERVEZET
      AZ EURÓPAI UNIÓ ÉS A TÖRÖK KÖZTÁRSASÁG KÖZÖTTI, A JOGELLENESEN TARTÓZKODÓ SZEMÉLYEK VISSZAFOGÁSÁRÓL SZÓLÓ MEGÁLLAPODÁS ÁLTAL LÉTREHOZOTT VISSZAFOGADÁSI VEGYES BIZOTTSÁG 2/2016. SZÁMÚ HATÁROZATA
      (…)
      a megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről
      A BIZOTTSÁG,
      Tekintettel az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodásra és különösen annak 19. cikke (1) bekezdésének b) pontjára,
      mivel:

                  (1)

                  Az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás (a továbbiakban: a megállapodás) 2014. október 1-jén hatályba lépett.

                  (2)

                  A megállapodás 24. cikkének (3) bekezdése kimondja, hogy a harmadik országbeli állampolgárok és hontalan személyek visszafogadására vonatkozó – a megállapodás 4. és 6. cikkében foglalt – kötelezettségek csak a megállapodás hatálybalépése után három évvel, azaz 2017. október 1-jén válnak alkalmazandóvá.

                  (3)

                  Tekintettel a megállapodás 2016 júniusától kezdődő teljes körű alkalmazására vonatkozóan a két fél által a 2015. november 29-i EU–Törökország csúcstalálkozón elért politikai megállapodásra,

            AZ ALÁBBI VÉGREHAJTÁSI RENDELKEZÉS ELFOGADÁSÁRÓL HATÁROZOTT:
      1. cikk
      A megállapodás 4. és 6. cikkében foglalt, a harmadik országbeli állampolgárok és a hontalan személyek visszafogadására vonatkozó kötelezettségeket 2016. június 1-jétől kell alkalmazni.
      2. cikk
      Ez a határozat a Szerződő Felek jogszabályai által előírt, szükséges belső eljárásokat követően válik kötelezővé.

         Kelt …,

            …

               (az Európai Unió részéről)

            …

               (a Török Köztársaság részéről)